Document ID: 31985R1808

*****
ΚΑΝΟΝΙΣΜΟΣ (ΕΟΚ) αριθ. 1808/85 ΤΗΣ ΕΠΙΤΡΟΠΗΣ
της 28ης Ιουνίου 1985
για τροποποίηση του κανονισμού αριθ. 282/67/ΕΟΚ περί των λεπτομερειών παρέμβασης για τους ελαιούχους σπόρους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως των αγορών στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 231/85 (2), και ιδίως το άρθρο 26 παράγραφος 3,
Εκτιμώντας:
ότι το άρθρο 7α παράγραφος 1 του κανονισμού αριθ. 282/67/ΕΟΚ της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3647/84 (4), προβλέπει τη χορήγηση ειδικής προσαύξησης για ορισμένους κραμβόσπορους με μικρή περιεκτικότητα γλυκοσινολυτών , που παραδίδονται στην παρέμβαση κατά τη διάρκεια της περιόδου εμπορίας 1984/85· ότι πρέπει να διατηρηθεί αυτή η προσαύξηση για τους σπόρους που παραδίδονται στην παρέμβαση κατά τη διάρκεια της περιόδου εμπορίας 1985/86, μειώνοντας το ποσό των προσαυξήσεων για να αποφευχθούν υπερβολικές προσκομίσεις στην παρέμβαση εις βάρος της χρησιμοποιήσεως τους από τους μεταποιητές·
ότι το άρθρο 7 του κανονισμού αριθ. 282/67/ΕΟΚ προβλέπει την εφαρμογή προσαυξήσεων και μειώσεων για τους σπόρους που προσφέρονται στην παρέμβαση και που δεν αντιστοιχούν στον ποιοτικό τύπο· ότι, λαμβανομένης υπόψη της εξέλιξης των τιμών κατά τη διάρκεια της περιόδου εμπορίας 1984/85 πρέπει να τροποποιηθούν οι προσαυξήσεις και οι μειώσεις που αναφέρονται στο παράρτημα Ι του κανονισμού αριθ. 282/67/ΕΟΚ·
ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός αριθ. 282/67/ΕΟΚ τροποποιείται ως εξής:
1. Στο άρθρο 7α παράγραφος 1:
- οι όροι «εμπορικές περιόδους 1983/84 και 1984/85» αντικαθίστανται από τους όρους «εμπορική περίοδος 1985/86»·
- η προσαύξηση των «2,5 ECU» αντικαθίσταται από την προσαύξηση των «1,25 ECU».
2. Στο τμήμα Ι του παραρτήματος Ι, το ποσό «0,045 ECU» αντικαθίσταται από «0,055 ECU».
3. Στο τμήμα ΙΙ του παραρτήματος Ι, το ποσό «0,055 ECU» αντικαθίσταται από «0,065 ECU».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουνίου 1985.

Labels: 3
17